смешни случки за Младоженци
Новобрачна двойка се прибрала у дома след сватбата. И двамата партньори били голям инат! Младоженецът казал:
- Скъпа,затвори външната врата! 
Булката се напрегнала:
- Защо да я затварям аз,бе? От първия ден ли ме хвана за слугиня?
Оня й се троснал:
- Ами,аз ли да я затворя,бе? Да не съм мъж под чехъл?
Получила се патова ситуация!
Накрая,жената подхвърлила:
- Добре,ето какво ще направим... Ще седнем един до друг на дивана и ще мълчим!
И който проговори пръв - той ще затвори вратата!
Речено-сторено!
Двамата се курдисали рамо до рамо и не обелвали нито дума!
Часовете се нижели и нощта - силно напреднала!
По някое време,край къщата минала банда обирджии.
Те видели отворената врата,спогледали се съучастнически и влезли вътре. Когато видял младоженците все още в празнични дрехи,главатарят възкликнал:
- Охо! Вчера е имало сватба! Сигурно са ви дарили сума ти пари! К'во се пулиш,бе, тъпак? Казвай бързо къде са?
Младоженецът го гледал мълчаливо с характерния си голям инат! Тарторът се ядосал:
- Ти на интересен ли ми се правиш,бе,льольо? Изпей веднага къде са кинтите!
Оня останал напълно безмълвен!
Бандитският бос побеснял:
- За последен път ти питам - къде са пачките! Ако и този път не ми отговориш - ще те очистя като куче!
Тогава се намесила съпругата:
- Моля Ви не причинявайте зло на мъжа ми! Парите са в най- горното чекмедже на бюрото!
Вземете всичко и си и вървете с мир!
И така,престъпниците прибрали няколко бона и си тръгнали доволни и предоволни!
Младото семейство отново останало само. Булката хвърлила многозначителен поглед на мъжа си и изтъкнала:
- Току-що ти спасих живота! Случайно да имаш нещо да ми кажеш?
Младоженецът отговорил:
- Ти проговори първа! Сега - иди да затвориш вратата!